CELEX: 31981R3631
Language: el
Date: 1981-12-17 00:00:00
Title: Κανονισμός (EOK) αριθ. 3631/81 τής Επιτροπής τής 17ης Δεκεμβρίου 1981 περί τροποποιήσεως τού κανονισμού αριθ. 225/67/EOK περί τών λεπτομερειών προσδιορισμού τής τιμής τής διεθνούς αγοράς γιά τούς ελαιούχους σπόρους

Avis juridique important

|

31981R3631

Κανονισμός (EOK) αριθ. 3631/81 τής Επιτροπής τής 17ης Δεκεμβρίου 1981 περί τροποποιήσεως τού κανονισμού αριθ. 225/67/EOK περί τών λεπτομερειών προσδιορισμού τής τιμής τής διεθνούς αγοράς γιά τούς ελαιούχους σπόρους  

Επίσημη Εφημερίδα αριθ. L 363 της 18/12/1981 σ. 0020 - 0021 Ισπανική ειδική έκδοση: Κεφάλαιο 03 τόμος 23 σ. 0230  Πορτογαλική ειδική έκδοση : Κεφάλαιο 03 τόμος 23 σ. 0230 

***** ΚΑΝΟΝΙΣΜΟΣ (ΕΟΚ) αριθ. 3631/81 ΤΗΣ ΕΠΙΤΡΟΠΗΣ  της 17ης Δεκεμβρίου 1981  περί τροποποιήσεως του κανονισμού αριθ. 225/67/ΕΟΚ περί των λεπτομερειών προσδιορισμού της τιμής της διεθνούς αγοράς για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (2),  τον κανονισμό (ΕΟΚ) αριθ. 115/67/ΕΟΚ του Συμβουλίου της 6ης Ιουνίου 1967 περί καθορισμού των κριτηρίων για τον προσδιορισμό της τιμής της διεθνούς αγοράς των ελαιούχων σπόρων καθώς και του τόπου διελεύσεως στα σύνορα (3), όπως τροποποιήθηκε τελευταία από τον κανονισμό (ΕΟΚ) αριθ. 1779/81 (4), και ιδίως το άρθρο 7,  Εκτιμώντας:  ότι ο κανονισμός αριθ. 225/67/ΕΟΚ της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1744/80 (6), έχει καθορίσει τις λεπτομέρειες για τον προσδιορισμό της τιμής της διεθνούς αγοράς των ελαιούχων σπόρων· ότι ο κανονισμός αυτός προβλέπει τη διαπίστωση των τιμών για τα έλαια και τους πλακούντες ηλιανθοσπόρου· ότι σε περίπτωση εφαρμογής του άρθρου 2 του κανονισμού αριθ. 115/67/ΕΟΚ, οι τιμές για τους σπόρους εξάγονται με βάση τις τιμές των ελαίων και πλακούντων που προέρχονται από αποφλοιωμένους σπόρους· ότι στην πράξη, οι τιμές που διαπιστώνονται στην αγορά μπορεί να αναφέρονται σε πλακούντες που προέρχονται από σπόρους αποφλοιωμένους καθώς και από σπόρους μη αποφλοιωμένους· ότι είναι κατά συνέπεια απαραίτητο να τροποποιηθεί ο κανονισμός αριθ. 225/67/ΕΟΚ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός αριθ. 225/67/ΕΟΚ τροποποιείται ως εξής:  1. Το κείμενο του άρθρου 5 αντικαθίσταται από το ακόλουθο κείμενο:  «Άρθρο 5  Στην περίπτωση που εφαρμόζονται οι διατάξεις του άρθρου 2 του κανονισμού (ΕΟΚ) αριθ. 115/67, λαμβάνονται υπόψη οι ακόλουθες ποσότητες και τιμές:  α) για τους κραμβόσπορους και γογγυλόσπορους, 39 χιλιόγραμμα ελαίου, 56 χιλιόγραμμα πλακούντος και 3,9 ECU·  β) για τους αποφλοιωμένους ηλιανθόσπορους, 38 χιλιόγραμμα ελαίου, 43 χιλιόγραμμα πλακούντος και 4,6 ECU·  γ) για τους μη αποφλοιωμένους ηλιανθόσπορους, 38 χιλιόγραμμα ελαίου, 59 χιλιόγραμμα πλακούντος και 4,4 ECU.»  2. Το άρθρο 8 παράγραφος 1 δεύτερη παύλα αντικαθίσταται από το ακόλουθο κείμενο:  «- η τιμή, όπως καθορίζεται στο άρθρο 6, των ακόλουθων ποσοτήτων ελαίου και πλακούντος:  α) όσον αφορά τους κραμβόσπορους και γογγυλόσπορους, 39 χιλιόγραμμα ελαίου και 56 χιλιόγραμμα πλακούντος,  β) όσον αφορά τους αποφλοιωμένους ηλιανθόσπορους, 38 χιλιόγραμμα ελαίου και 43 χιλιόγραμμα πλακούντος,  γ) όσον αφορά τους μη αποφλοιωμένους ηλιανθόσπορους, 38 χιλιόγραμμα ελαίου και 59 χιλιόγραμμα πλακούντος,».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στη Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 360 της 31. 12. 1980, σ. 16.  (3) ΕΕ αριθ. L 111 της 10. 6. 1967, σ. 2196/67.  (4) ΕΕ αριθ. L 176 της 1. 7. 1981, σ. 5.  (5) ΕΕ αριθ. L 136 της 30. 6. 1967, σ. 2919/67.  (6) ΕΕ αριθ. L 171 της 4. 7. 1980, σ. 12.